ང་ལོ་སཱ་ཨན་ཇེ་ལེ་སཱ་ཡོད།དགེ་བཤེས་ལགས་ཀྱི་ཁང་པ་ནས་ངས་མཁན་ཟུར་རིན་པོ་ཆེ་ལ་ནིའུ་ཛར་སི་དུ་ཞལ་པར་ཕུལ་བ་ཡིན།གནས་ཚུལ་ཆ་ཚང་ཞུས་པ་ཡིན།ཁོང་གིས་ང་བྲོས་ཕྱིན་པ་མཁྱེན་འདུག།ང་བདེ་པོ་ཡོད་པ་ཤེས་ནས་རྒན་ལགས་དགའ་སོང་།རྒན་གི་མདུན་ནས་སློབ་སྦྱོང་བྱེད་རྒྱུའི་བསོད་ནམས་མི་འདུགང་གནས་སྐབས་རིང་ནིའུ་ཇར་སི་ན་སླེབས་ཐུབ་ས་མ་རེད།ཞུས་པ་ཡིན།ང་ད་ལྟ་དགེ་བཤེས་ཚུལ་ཁྲིམས་ལགས་ཀྱི་ནང་ལ་ཡོད།ངས་རྒན་ཁོང་གི་མདུན་ནས་སློབ་སྦྱོང་བྱེད་ཆོག་མི་ཆོག་ཞུས་པ་ཡིན།གལ་སྲིད་མི་ཆོག་གསུང་ན་འགྲོ་རྐྱང་བྱེད་ཀྱིས་ཡིན།གང་ཡིན་ཟེར་ན་ང་ལ་སོ་སོའི་བླ་མ་ལ་འདྲི་བ་བཏང་རྒྱུ་དང་གུས་བརྩི་མི་བྱེད་པའི་གོམས་གཤིས་མེད།ཡིན་ནའང་མཁན་ཟུར་རིན་པོ་ཆེས་འདི་འདྲ་གསུངས་གནང་།ཁྱོད་བསོད་ནམས་ཆེན་པོ་འདུགརྒན་ཚུལ་ཁྲིམས་རྒྱལ་མཚན་ནི་དགེ་བཤེས་དང་མཁས་དབང་ཞིག་རེད།ང་ལ་ཞབས་ཞུས་ཞུ་པ་ཇི་མ་ཇི་བཞིན་དུ་ཁོང་ལའང་ཞབས་ཞུ་ཧུར་ཐག་ཞུས།ཁོང་གི་མདུན་ནས་སློབ་སྦྱོང་ཡག་པོ་བྱེད་ནས་སློབ་མ་བཟང་པོ་ཞིག་བྱོས།